**pentru aprobarea procedurii de introducere și, după caz, de excludere a subiecților subvenționării în/din Lista de interdicție a subiecților subvenționării**

**------------------------------------------------------------**

În temeiul art. 30, alin. (3) din Legea nr. 71/2023 cu privire la subvenționarea în agricultură și mediul rural (Monitorul Oficial al Republicii Moldova, 2023, nr. 134-137, art. 209),

Guvernul HOTĂRĂȘTE:

1. Prezenta Hotărâre reglementează procedura de introducere și, după caz, de excludere a subiecților subvenționării în/din Lista de interdicție a subiecților subvenționării (în continuare – Lista de interdicție).
2. În Lista de interdicție se introduc subiecţii subvenţionării care, în procedura de acordare a subvenţiei, au săvârşit contravenţii sau infracţiuni constatate printr-o hotărâre definitivă şi irevocabilă a instanţei de judecată sau care au contribuit la emiterea unui act administrativ favorabil ilegal sau la încheierea unui contract administrativ de subvenționare ilegal.
3. Lista de interdicție este ținută în format electronic de către Agenția de Intervenție și Plăți pentru Agricultură (în continuare – Agenția).
4. Subiecții subvenționării introduși în Lista de interdicție nu pot beneficia de subvenții pentru un interval de timp stabilit de prezenta hotărâre.
5. Lista de interdicție cuprinde următoarea informație:
6. numărul de ordine;
7. data și numărul actului administrativ de introducere;
8. denumirea subiectului subvenţionării şi codul fiscal;
9. temeiul introducerii;
10. data excluderii subiectului subvenţionării.
11. Procedura de introducere în Lista de interdicție se inițiază la cerere sau din oficiu de către Agenție.
12. Temei pentru introducere în Lista de interdicție sunt următoarele:
13. actul prin care se constată contravenția;
14. hotărârea definitivă și irevocabilă a instanței de judecată;
15. actul administrativ de retragere a actului administrativ favorabil ilegal de acordare a subvenției.
16. Termenul de introducerea în Lista de interdicție este de 5 ani, calculat din momentul emiterii actului administrativ.
17. Agenția, în termen de până la 5 zile, introduce în Lista de interdicție informația prevăzută la pct. 5.
18. Subiectul subvenționării se consideră exclus din Lista de interdicție la data împlinirii termenului prevăzut în actul administrativ.
19. Excluderea din Lista de interdicție înainte de expirarea termenului se efectuează în următoarele cazuri:
20. revocarea/retragerea actului administrativ cu privire la introducerea in Lista de interdicție;
21. anularea deciziei de introducere în Lista de interdicție print-o hotărâre definitivă a instanței de judecată.
22. Controlul asupra executării prezentei hotărâri se pune în sarcina Ministerului Agriculturii și Industriei Alimentare.

**Prim-ministru DORIN RECEAN**

Contrasemnează:

Viceprim-ministru,

ministrul agriculturii

și industriei alimentare Vladimir BOLEA

Vizează:

Secretar general al Guvernului Artur MIJA

Aprobată în şedinţa Guvernului

din